Diari Oficial de la Generalitat Valenciana


Sumari del DOGV 3014, del 16-06-1997 (1997/8401)

ACORD de 27 de maig de 1997, del Govern Valencià, pel qual es declara la urgent ocupació dels béns i drets afectats per l'expedient d'expropiació forçosa incoat amb motiu de les obres «Sondejos d'investigació/ explotació per proveïment Millars 1, 11 i 111. Terme municipal: Onda».
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3014

Data del DOGV
:   16-06-1997

Secció del DOGV
:   ALTRES ANUNCIS - EXPROPIACIONS

Número del document
:   1997/8401


Data del document
:   27-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de maig de 1997, del Govern Valencià, pel qual es declara la urgent ocupació dels béns i drets afectats per l'expedient d'expropiació forçosa incoat amb motiu de les obres «Sondejos d'investigació/explotació per proveïment Millars I, II i III. Terme municipal: Onda».  
El Govern Valencià, en la reunió del dia 27 de maig de 1997, adoptà l'acord següent:  
Mitjançant resolució del director general d'Obres Públiques de data 27 de setembre de 1996 (Ordre de delegació de la Conselleria d'Obres Públiques, Urbanisme i Transports de 12 de febrer de 1990, DOGV núm. 1.254) va ser aprovat definitivament el projecte d'obres «Sondejos d'investigació/explotació per a proveïment Millars I, II i III. Terme municipal: Onda».   
La urgent ocupació dels béns i drets afectats per l'expedient es justifica tècnicament pel següent:  
A la comarca de la Plana Baixa de Castelló existeixen actualment nombrosos municipis (Betxí, Vilavella, Nules, Moncofa, la Vall d'Uixó, Xilxes, La Llosa i Almenara) que no disposen d'aigua potable per al consum humà, ja que l'aigua obtinguda en les diferents captacions emprades per al proveïment presenta un contingut en nitrats molt superior al màxim legal sanitàriament permès.  
Aquesta situació està provocant que la població d'aquesta zona haja de proveir-se d'aigua potable fora del seu domicili, en fonts públiques (alimentades per potabilitzadores que de forma molt costosa desnitrifiquen l'aigua mitjançant osmosi inversa, o bé mitjançant el racionament dels últims recursos no contaminats) o adquirir aigua embotellada en els comerços.  
La xarxa de proveïment domiciliària s'usa exclusivament per a les labors de neteja de la llar i higiene personal.  
És urgent, doncs, posar remei a aquesta situació de carència d'un recurs tan bàsic per a la vida humana com és l'aigua per a beure.  
La solució tècnica econòmica, en una primera fase urgent, consisteix en obtenir aigua en quantitat i qualitat suficients per al consum humà actual, mitjançant tres sondejos profunds que intentaran aprofitar la transferència subterrània que es produeix des de les unitats hidrogeològiques de Mosqueruela i Onda a la Unitat Hidrogeològica de la Plana, captant l'aigua de qualitat abans que es contamine amb els nitrats de la Plana.  
D'acord amb el que estableix l'article 52 de la Llei d'Expropiació Forçosa, en la redacció donada per la Llei 11/1996, de 27 de desembre, de Mesures de Disciplina Pressupostària, mitjançant resolució del conseller d'Obres Públiques, Urbanisme i Transports de data 27 de gener de 1997 s'ha retingut crèdit suficient per a atendre les despeses derivades de les expropiacions necessàries pera la posterior execució dels projectes compresos en el programa de Gestió i Infraestructura de Recursos Hidràulics, en el qual s'inclou el projecte de referència.  
S'ha sotmès l'expedient a informació pública als sols efectes que pels afectats puguen reparar-se possibles errors que s'haja patit en relacionar els béns a ocupar.  
El tràmit procedimental s'ha substanciat d'acord amb l'article 52 de la Llei d'Expropiació Forçosa i 56 del seu Reglament.  
En virtut d'això i considerant el que disposen els mencionats articles i la disposició final segona de la Llei de la Generalitat Valenciana 5/1983, de 30 de desembre, a proposta del conseller d'Obres Públiques, Urbanisme i Transports, el Govern Valencià  
ACORDA  
Declarar la urgent ocupació dels béns afectats per l'expedient «Sondejos d'investigació/explotació per a proveïment Millars I, II i III. Terme municipal: Onda», segons la relació publicada en el Boletín Oficial del Estado núm. 49, de 26 de febrer de 1997, Diari Oficial de la Generalitat Valenciana núm. 2.939, de 26 de febrer de 1997, i Butlletí Oficial de la Província de Castelló núm. 29, de 8 de març de 1997.  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquest acord en el Diari Oficial de la Generalitat Valenciana, d'acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (disposicions addicionals desena i onzena de la mencionada Llei 30/1992), sense perjudici que els interessats puguen exercitar qualsevol altre recurs que estimen oportú.  
València, 27 de maig de 1997  
El conseller secretari del Govern Valencià,  
JOSÉ JOAQUÍN RIPOLL SERRANO